**Ģimenes ārstu prakšu reģistrēto pacientu informēšanas kārtība par nepieciešamajiem profilaktiskajiem pasākumiem veselības uzlabošanai**

1. DIENESTS atbilstoši Ministra kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumi Nr.555) 280.punktam no 2023.gada 1.septembra līdz 2023.gada 31.decembrim, maksā IZPILDĪTĀJAM kapitācijas naudu palielinātā apmērā, lai IZPILDĪTĀJS veiktu pacientu apzvanīšanu, kuri reģistrēti IZPILĪTĀJA ģimenes ārsta pacientu sarakstā un nav apmeklējuši savu ģimenes ārstu pēdējo trīs gadu laikā.
2. IZPILDĪTĀJS 1. punktā minēto papildu finansējumu var izmantot atbilstoši prakses vajadzībām tādiem pasākumiem, kas nodrošina 1.punktā minētā mērķa sasniegšanu, piemēram, IZPILDĪTĀJA darbinieku papildus darba laika apmaksai, pienākumu pārstrukturizēšanai prakses personāla starpā, tādējādi, uzlabojot darba organizāciju praksē primāra veselības aprūpes pakalpojuma nodrošināšanai, nepieciešamo informācijas tehnoloģiju vai rīku iegādei, papildu darbinieku piesaistei.
3. DIENESTS līdz 2023.gada 1.septembrim sagatavo un nosūta IZPILDĪTĀJAM to ģimenes ārsta praksē reģistrēto pacientu sarakstu, kuri periodā no 2020.gada 1.janvāra līdz 2023.gada 1.janvārim nav apmeklējuši ģimenes ārstu.
4. IZPILDĪTĀJS veic savā praksē reģistrēto pacientu apzvanīšanu, kuri iekļauti DIENESTA šī dokumenta 3.punktā minētajā sarakstā.
5. IZPILDĪTĀJS, veicot apzvanīšanu, informē pacientu par tiesībām saņemt valsts apmaksātas profilaktiskās apskates, tai skaitā vēža skrīningu, vakcināciju un citām profilaktiskām pārbaudēm atbilstoši pacienta vecumam un veselības stāvoklim, un aicina saņemt veselības aprūpes pakalpojumus klātienes vizītē.
6. IZPILDĪTĀJS pacientu apzvanīšanu var deleģēt IZPILDĪTĀJA praksē nodarbinātām personām.
7. Par katra pacienta apzvanīšanu IZPILDĪTĀJS Vadības informācijas sistēmā norāda manipulāciju *“60565 - Pie ģimenes ārsta reģistrētas personas, kura nav bijusi pie ģimenes ārsta pēdējo trīs gadu laikā, informēšana par nepieciešamajiem profilaktiskajiem pasākumiem veselības uzlabošanai”*. Manipulācija ir spēkā no 2023.gada 1.augusta.
8. IZPILDĪTĀJS apzvanīšanu veic, lai nodrošinātu, ka līdz 2023.gada 31.decembrim veselības aprūpes pakalpojumus ģimenes ārsta praksē ir saņēmuši vismaz 10-20% pacientu, kas iekļauti DIENESTA sagatavotajā sarakstā.
9. Kapitācijas naudas maksājuma palielinājuma daļu par 2023.gada decembri DIENESTS veic avansā līdz 2023. gada 20.decembrim.
10. Reizi mēnesī DIENESTS vērtē IZPILDĪTĀJA uzrādīto 60565 manipulāciju skaitu un citus sniegtos veselības aprūpes pakalpojumus ģimenes ārsta praksē.